WACOAL จัดแคมเปญ “วาโก้บราเดย์ บราเก่าเราขอ ปี 10”
WACOAL จัดแคมเปญ "วาโก้บราเดย์ บราเก่าเราขอ ปี 10"
17 ก.พ. 2564

บริษัท ไทยวาโก้ จำกัด (มหาชน) หรือ WACOAL จัดแคมเปญ “วาโก้บราเดย์ บราเก่าเราขอ ปี 10” โครงการที่จริงจังเรื่องกำจัดบรา นอกจากรณรงค์ให้คนไทยลดผลกระทบจากสภาวะโลกร้อนและฝุ่นพิษ PM 2.5 ด้วยการเปิดรับบริจาคบราเก่าหรือบราเสื่อมสภาพทุกแบรนด์ เพื่อนำไปเผาทำลายอย่างถูกวิธีแล้ว ยังจัดโปรโมชันเพื่อกระตุ้นการบริจาคให้มากขึ้น
โดยเดือนกุมภาพันธ์เป็นเดือนที่กำเนิดบราตัวแรกของโลก วาโก้เปย์หนักเพื่อสาวๆ รักสิ่งแวดล้อม กับโปรโมชัน “ทิ้งบราเก่าเพื่อบราใหม่” ทุกการบริจาคบรา 1 ชิ้นรับส่วนลดทันที 500 บาท เมื่อซื้อบราวาโก้ Natural Fit จำนวน 1 ชิ้น ขอสงวนสิทธิ์ในการซื้อสินค้าไม่เกิน 5 ชิ้นต่อใบเสร็จ เริ่มวันที่ 12 กุมภาพันธ์ 2564 ถึง 30 เมษายน 2564 เฉพาะวาโก้ช็อปและเคาน์เตอร์วาโก้ที่ร่วมรายการ ข้อมูลเพิ่มเติมที่ Call Center 02-296-9979 *เงื่อนไขเป็นไปตามที่บริษัทฯ กำหนด